**2015. február 20. Kémia SzaB ülés**

14:03-kor Balogh Dániel megnyitja az ülést.

**Jelenlévők:**

Szavazati joggal: Balogh Dániel,Ferenc Dávid, Kerényi Péter, Nagy Levente, Török Mátyás,

Állandó meghívottként: Rád Attila (EB tag)

Tanácskozási joggal: Tóth Szilvia,Pfarcz Gábor, Borbély Eliza, Koncz Benedek, Fetter Dávid

Rádl Attila megállapítja, hogy az ülés 5 mandátummal rendelkező személy részvételével határozatképes.

Balogh Dániel jelöli Pfarcz Gábort jegyzőkönyv-vezetőnek.

Pfarcz Gábor vállalja a jelölést.

Szavazás következett. A Kémia SzaB: 5 igen, 0 nem, 0 tartózkodás mellett Pfarcz Gábort bízta meg a jegyzőkönyvvezetéssel.

*1/2015 (II.20.) számú Kémia Szakterületi bizottsági határozat: Az ELTE TTK HÖK Kémia SzaB 5 igen szavazattal, egyhangúlag, Pfarcz Gábort bízta meg a jegyzőkönyvvezetéssel.*

Török Mátyás határozati javaslatot tett: Fetter Dávid kapjon tanácskozási jogot.

*2/2015 (II.20.) számú Kémia Szakterületi bizottsági határozat: Az ELTE TTK HÖK Kémia SzaB 5 igen szavazattal, egyhangúlag tanácskozási jogot adott Fetter Dávidnak.*

Balogh Dániel ismerteti a napirendi pontokat.

**Napirendi pontok:**

* Bejelentések,
* Személyi kérdések
* Mentorrendszerrel kapcsolatos kérdések
* Egyebek.
1. **Napirendi pont: Bejelentések (14:08).**

Balogh Dániel ismerteti az elmúlt hetek eseményeit, az Intézeti Tanácson és a Választmányon felmerült dolgokat, például a Gólyabál lehetséges időpontját, a Doktori iskola meddig lett akkreditálva.

Török Mátyás megosztja a jelenlévőkkel, hogy a Földrajz-Földtudomány szakterületen Schneck Tamás és Bíró Máté lett a szakos mentorfelelős. Illetve kéri, hogy a következő küldöttgyűlésen benyújtott módosító javaslatát a mentorkoncepcióhoz támogassuk, ami arról szól, hogy a mentorhétvégén lejöhet a keretszámhoz képest még plusz 30%, ha azt egy civil egyesület fizeti.

Koncz Benedek beszámol a Kari Tanácsról, ahol bemutatkozott a kancellár. Ezenkívül ismerteti a KéKó féléves teljesítményét.

Balogh Dániel bejelenti, hogy következő küldöttgyűlésen lemond a Kari Ösztöndíjbizottságban betöltött delegáltságáról.

Ez a napirendi pont 14:30-kor lezárásra került.

1. **Napirendi pont: Személyi kérdések (14:31)**

A szakterületi bizottságnak a szakos mentorfelelősről kell határozatot hoznia. Előzetesen senki nem jelezte indulási szándékát.

Balogh Dániel jelöli Ferenc Dávidot szakos mentor felelősnek.

Ferenc Dávid vállalja a jelölést.

Török Mátyás jelöli Varga Zsófia Juditot, aki jelenleg nem tartózkodik az ülésen.

A jelölthöz több kérdés is érkezik, mindre kielégítő választ adott.

Mivel Varga Zsófia Judit nincs jelen ezért Balogh Dániel 14:45-kor szünetet rendel el 16:00-ig.

**Szünet (14:45)**

**Az ülés folytatódik (16:47)**

Az ülésre megérkezett Varga Zsófia Judit, aki vállalja Török Mátyás jelölését.

Ferenc Dávid elhagyja a termet.

Varga Zsófia Judithoz előbb Török Mátyás majd Balogh Dániel is intéz kérdést, mindkettőre megfelelően válaszol.

Varga Zsófia Judit elhagyja a termet, és Ferenc Dávid jön be. Balogh Dániel a korábbiak után újabb kérdéseket intéz hozzá.

Ferenc Dávid elhagyja a termet és vita következik a jelöltek távollétében.

Török Mátyás megemlíti, hogy mindkét ember nagyon jó választás lenne, de Ő kicsit alkalmasabbnak tartja Varga Zsófia Juditot.
Kerényi Péter véleménye szerint ez a pozíció egy lökést adhat Varga Zsófia Juditnak, hogy ezután akár más pozíciókért is elinduljon a HÖK-ben.
Balogh Dániel is kiemeli, hogy nincs rossz választás ebben a szavazásban, két nagyon jó jelölt van, de szerinte Ferenc Dávid lenne alkalmasabb egy picivel.

A bizottság a jelöltek jelenlétében nem kíván vitát folytatni így titkos szavazás következik.

Szavazás következett:

A Kémia SzaB: 3 igen, 2 nem, és 0 tartózkodás mellett Ferenc Dávidot választotta szakos mentorfelelős pozícióra.

*3/2015 (II.20.) számú Kémia Szakterületi bizottsági határozat : Az ELTE TTK HÖK Kémia SzaB 3 igen, 2 nem szavazattal, Ferenc Dávidot választotta szakos mentorfelelős pozícióra.*

Ez a napirendi pont 16:55-kor lezárásra került

1. **Napirendi pont: Mentorrendszerrel kapcsolatban felmerült kérdések (16:56)**

A bizottságnak határoznia kell a mentorok keretszámáról.

Borbély Eliza megkérdezi Balogh Dánielt, hogy miért ellenzi, hogy a jelenlegi 6 helyett 8-as keretszám legyen.

Balogh Dániel elmondja a véleményét, hogy felesleges az a plusz két mentor, mert a munka megosztásban nincs rájuk szükség, illetve a TTK HÖK jelenlegi anyagi helyzetében nem kell még azzal a két emberrel terhelni a költségvetést.

Török Mátyás igazat adott Balogh Dánielnek, Ő is így látja.

Szavazás következett:

A Kémia SzaB: 5 igen, 0 nem, és 0 tartózkodás mellett a 6 fős keretszámot támogatta

*4/2015 (II.20.) számú Kémia Szakterületi bizottsági határozat : Az ELTE TTK HÖK Kémia SzaB 5 igen szavazattal,a 6 fős mentor keretszámot támogatta.*

Ez a napirendi pont 17:15-kor lezárásra került

1. **Napirendi pont: Egyebek (17:16)**

Senki nem kívánt egyéb dolgot mondani.

**Balogh Dániel lezárta az ülést. (17:17)**

**Határozatok:**

*1/2015 (II.20.) számú Kémia Szakterületi bizottsági határozat: Az ELTE TTK HÖK Kémia SzaB 5 igen szavazattal, egyhangúlag, Pfarcz Gábort bízta meg a jegyzőkönyvvezetéssel.*

*2/2015 (II.20.) számú Kémia Szakterületi bizottsági határozat: Az ELTE TTK HÖK Kémia SzaB 5 igen szavazattal, egyhangúlag tanácskozási jogot adott Fetter Dávidnak.*

*3/2015 (II.20.) számú Kémia Szakterületi bizottsági határozat : Az ELTE TTK HÖK Kémia SzaB 3 igen, 2 nem szavazattal, Ferenc Dávidot választotta szakos mentorfelelős pozícióra.*

*4/2015 (II.20.) számú Kémia Szakterületi bizottsági határozat : Az ELTE TTK HÖK Kémia SzaB 5 igen szavazattal,a 6 fős mentor keretszámot támogatta.*

Jegyzőkönyvvezető ELTE TTK HÖK
Pfarcz Gábor Kémia Szakterületi Koordinátor
 Balogh Dániel